### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Endelig vedtagelse af forslag til lokalplan nr. 1069, Boligområde ved [adresse], [adresse] og [adresse] og tillæg nr. 24 til kommuneplan 2017.

### Resumé

Lokalplanen gælder for et område mellem [adresse], [adresse] og [adresse] i [adresse]. Lokalplanområdet, der er 79.100 m2 stort, var ved planens udarbejdelse privat ejet og beliggende i byzone.

 Lokalplanen indeholder byggemuligheder på ca. 70.000 m2 etageareal, hvilket svarer til en bebyggelsesprocent på ca. 88.

 I alt forventes der ca. 1.000 boliger i området i varierende størrelse. 15 % af boligetagearealet etableres som almene boliger.

 Lokalplanen er ikke i overensstemmelse med kommuneplanen, og der er derfor udarbejdet Tillæg nr. 24 til Kommuneplan 2017.

 Bygherre har som led i processen med udarbejdelse af lokalplan 1069 tilbudt at indgå en udbygningsaftale med [adresse] om ombygning af [adresse] med 3 venstresvingbaner og en omlægning af stiunderføringen fra lokalplanområdet under [adresse].

 I perioden fra den 30. januar til den 27. marts 2018 har der været gennemført offentlig høring om lokalplanforslaget.

 Der er i offentlighedsperioden indkommet 25 bemærkninger samt en underskriftindsamling med 202 underskrivere.

 De indkomne bemærkninger omhandler følgende emner:
 1.   Trafikale forhold
 2.   Byggeriets højde og forhold i tilknytning hertil; udsigt, skygge og solforhold
 3.   Byggeriets omfang og udtryk
 4.   Rekreative og grønne områder
 5.   Idrætsfaciliteter og svømmehal
 6.   Skoleforhold og dagligvarebutik.

### Indstilling

At 1) forslag til lokalplan nr. 1069 vedtages endeligt (med de ændringer, der fremgår af indstillingens afsnit 5.8),

 At 2) forslag til Tillæg nr. 24 til Kommuneplan 2017 vedtages endeligt.

 At 3) forslag til udbygningsaftale vedtages endeligt.

 At 4) indsigelser besvares, som det fremgår af indstillingens afsnit 5.7.

### Sagens forløb

03-05-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-05-2018 Magistraten
Fremsendes til [adresse] med bemærkning, at Magistraten i mødet den 7 maj 2018 anbefaler, at byrådet tiltræder Magistratsafdelingen for Teknik og Miljøs indstilling af 1. maj 2018.
 23-05-2018 [adresse]
Fremsendes til Teknisk Udvalg til behandling i henhold til beslutning i byrådets møde den 23. maj 2018.
 04-06-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 06-06-2018 [adresse]
Beslutning ikke frigivet